NG Vishoek – "LOOF HOM, LEEF HOM EN VERKONDIG HOM!"
Erediens 26 Junie 2022 om 9vm
'n Maand gelede het ons Pinkster gevier. Dit het die tyd van die Heilige Gees ingelei. Ons leef onder die beheer van die Heilige Gees. Ons kon nadink oor wat die Gees in ons wil kom doen.
Een van die wonderlikste werk van die Heilige Gees, is dat God ons met alles uit die hemel kom seën.
Efes. 4 handel oor 'n besondere geskenk aan die kerk.
Kom luister Sondag om 09:00 regstreeks na God se plan vir ons.
U kan al die vorige preke HIER besigtig .
Vriende, dit is met blydskap dat ons u kan meedeel dat ons van nou af nie meer hoef plek te bespreek vir die weeklikse eredienste nie. Ons sal die situasie in terme van Covid dophou en sodra ons weer van vlakke van inperking verskuif en ons daartoe genoop word om weer te bespreek ten opsigte van ons eredienste, dan sal ons dit dadelik aan u deurgee. Ons sien uit om saam met u die Here te dien by ons in-persoons eredienste. Neem ook kennis dat die eredienste nog steeds regstreeks om 9vm uitgesaai word by www.ngvishoek.co.za en word die kern-preek ook voor 11vm op on Youtube kanaal by www.youtube.com/ngvishoek geplaas.
U kan HIER kliek indien u 'n bydrae dmv Snapscan wil maak.
"Maar Jesus het die kindertjies nader geroep en gesê: "Laat die kindertjies na My toe kom en moet hulle nie verhinder nie, want die koninkryk van God is juis vir mense soos hulle." - Lukas 18:16 Vind meer uit oor ons:
Dr. Martin is getroud met Estelle en hul het drie dogters. Die oudste, Marizelle, Elmarie en Marisa. Hy studeer in die teologie en behaal die grade BA (Teol. Cum Laude); BD (Teol Cum Laude), 'n Meestersgraad in Gesinsterapie asook sy Doktorsgraad (Philisophiae Doctor in Pastorale Studies).
Ek glo in God die Vader, die Almagtige, die Skepper van hemel en aarde, En in Jesus Christus, sy eniggebore Seun, ons Here; wat ontvang is van die Heilige Gees, gebore is uit die maagd Maria; wat gely het onder Pontius Pilatus, gekruisig is, gesterf het en begrawe is en ter helle neergedaal het wat op die derde dag weer opgestaan het uit die dode; wat opgevaar het na die hemel en sit aan die regterhand van God, die almagtige Vader; van waar Hy sal kom om te oordeel die wat nog lewe, en die wat reeds gesterf het. Ek glo in die Heilige Gees; ek glo aan 'n heilige, algemene Christelike kerk, die gemeenskap van die heiliges, die vergewing van sondes, die opstanding van die vlees en in 'n ewige lewe." - Die Apostoliese Geloofsbelydenis
God se hart is só goed! Toe Hy ons gemaak het, het Hy net die heel beste in ons gesit. Toe ons daarna ons rug op Hom draai, het Hy sy eie Seun gestuur om ons weer heel en volmaak te maak. En wanneer ons as sy kinders soms verdwaal, roep Hy ons pleitend terug en aanvaar sy groot vergifnishart ons weer onvoorwaardelik terug.
As ons na Hom roep, luister Hy onmiddellik, wanneer ons pyn, hou Hy ons vertroostend vas en terwyl ons stoei met die lewe, waak Hy onverpoos oor ons. Hoe groot is ons Vader se goedheid nie!
Ek glo dat dit die wil van God is dat gesinne Sy hande en voete hier op aarde moet wees. Kinders moet in hulle ouerhuise leer dat ons die kerk van Christus is.
Ouers moet dit daarom ook aan hulle kinders modelleer.
Wat wag op ons na die dood?
Die Bybel bevat nie 'n enkele of eenduidige antwoord hierop nie, is die bevinding van 'n Ou Testamentikus en Nuwe Testamentikus wat die Bybelse besonderhede hieroor gaan ondersoek het. Vir die grootste deel van die Ou-Testamentiese periode het Israeliete (en na die ballingskap, Jode) verwag dat die dood jou na die doderyk neem wat iewers onder die aarde is, waar jy 'n skimbestaan voer solank jou mense van jou onthou.